พอดีว่าโดนแมวข่วน มีเลือดนิดนึง แต่แมวฉีดยาแล้ว เราต้องไปฉีดยาไหมคะ
สวัสดีค่ะ การโดนแมวข่วนจนมีเลือดออก แม้จะออกเล็กน้อย ก็อาจเสี่ยงต่อการติดเชื้อพิษสุนัขบ้าได้ แต่หากแมวได้รับการฉีดวัคซีนป้องกันพิษสุนัขบ้ามาทุกปี โอกาสที่จะติดเชื้อพิษสุนัขบ้าก็ถือว่าน้อย ดังนั้น หากสามารถเฝ้าติดตามอาการของแมวได้ อาจใช้วิธีการเฝ้าติดตามอาการไปก่อนก็ได้ค่ะ หากแมวไม่ตายภายใน 4-5 วัน แสดงว่าแมวไม่ได้เป็นโรคพิษสุนัขบ้า ดังนั้นก็จะไม่ติดโรคพิษสุนัขบ้า และไม่จำเป็นต้องไปฉีดวัคซีนพิษสุนัขบ้าค่ะนอกจากนี้ หากในช่วง 5 ปีที่ผ่านมา ยังไม่คยฉีดวัคซีนบาดทะยักกระตุ้น ก็ควรไปฉีดกระตุ้นด้วยค่ะ เพราะบาดแผลที่เกิดจากการโดนสัตว์กัดหรือข่วน ถือเป็นบาดแผลสกปรกค่ะสำหรับบาดแผลที่มีเลือดออก ควรล้างทำความสะอาดด้วยสบู่ และเช็ดทำความสะอาดแผลต่อด้วยน้ำเกลือต่อทุกวัน และใส่ยาฆ่าเชื้อ เช่น โพวิโดน ไอโอดีน เป็นต้น และหลีกเลี่ยงไม่ให้แผลโดนน้ำจนกว่าจะหายค่ะ